

**ΕΛΛΗΝΙΚΗ ΔΗΜΟΚΡΑΤΙΑ Ηράκλειο Αττ.: 4/11/2024**

# NOΜΟΣ ΑΤΤΙΚΗΣ Αρ. πρωτ.:………20398...….

# ΔΗΜΟΣ ΗΡΑΚΛΕΙΟΥ

# ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ

# ΤΜΗΜΑ ΑΔΕΙΟΔΟΤΗΣΕΩΝ ΚΑΙ ΡΥΘΜΙΣΗΣ

**ΕΜΠΟΡΙΚΩΝ ΔΡΑΣΤΗΡΙΟΤΗΤΩΝ**

**Τηλ.: 213.2000.110 & 213.2000.184**

«ΠΑΡΑΤΑΣΗ ΠΡΟΚΗΡΥΞΗΣ ΓΙΑ ΤΗΝ ΣΥΜΜΕΤΟΧΗ ΣΤΗΝ ΘΡΗΣΚΕΥΤΙΚΗ ΕΜΠΟΡΟΠΑΝΗΓΥΡΗ ΤΟΥ ΑΓΙΟΥ ΝΕΚΤΑΡΙΟΥ ΕΤΟΥΣ 2024»

Η εμποροπανήγυρη της εορτής του Αγίου Νεκταρίου θα πραγματοποιηθεί στο Δήμο μας την 8η και 9η Νοεμβρίου 2024.

Προκηρύσσουμε ογδόντα πέντε θέσεις δύο ή τεσσάρων μέτρων, επί της οδού Αττικής. Η υποβολή των αιτήσεων παρατείνεται έως και την 5η/11/2024 και θα κατατίθενται είτε μέσω της ηλεκτρονικής πλατφόρμας openmarket.mindev.gov.gr στο Πρωτόκολλο του Δήμου μας (protokolo@iraklio.gr.)

Στην εμποροπανήγυρη μπορούν να δραστηριοποιούνται ως πωλητές φυσικά ή νομικά πρόσωπα, που κατέχουν:

* Βεβαίωση δραστηριοποίησης ετήσιας διάρκειας στις βραχυχρόνιες αγορές.
* Άδεια παραγωγού πωλητή και επαγγελματία πωλητή που δραστηριοποιούνται στις λαϊκές αγορές.
* Άδεια δραστηριοποίησης στο στάσιμο ή στο υπαίθριο εμπόριο.
* Άδεια χειροτέχνη-καλλιτέχνη.

Με την σχετική αίτηση οι υποψήφιοι πωλητές υποβάλλουν την βεβαίωση δραστηριοποίησης ή την άδεια που κατέχουν ανάλογα με την κατηγορία στην οποία ανήκουν. Επιπλέον, εφόσον πρόκειται για πώληση τροφίμων απαιτείται η προσκόμιση πιστοποιητικού υγείας.

Η αναγκαία κατά άρθρο 285 του Ν. 3463/2006 Δημοτική Ενημερότητα θα αναζητείται αυτεπάγγελτα από την Υπηρεσία μας.

«Πωλούμενα είδη»

Τα είδη που επιτρέπεται να πωλούνται, σύμφωνα με την υπ΄αριθμ. 18982/2022 Κοινή Υπουργική Απόφαση «Είδη πώλησης για τους παραγωγούς και τους επαγγελματίες πωλητές υπαίθριου εμπορίου» και λοιπές σχετικές διατάξεις, είναι τα ακόλουθα:

1) Αγροτικά προϊόντα όπως ελιές, καρύδια, κάστανα, όσπρια, ξηροί καρποί, αμπελόφυλλα, άνθη κολοκυθιού.

Συσκευασμένο ελαιόλαδο, εμφιαλωμένος οίνος.

Προϊόντα οικοτεχνίας με την έννοια της παρ. 20 του άρθρου 2 του Ν. 4849/2021, που προβλέπονται από

το άρθρο 3 της ύπο στοιχεία 4912/120862/5.11.2015 απόφασης του Υπουργού Αγροτικής Ανάπτυξης και

τροφίμων (ΦΕΚ Β 2468), όπως γαλακτοκομικά, μαρμελάδες, γλυκά του κουταλιού, παραδοσιακά ζυμαρικά,

βότανα, αρτύματα και λοιπά είδη.

Αποξηραμένα φρούτα. Παραδοσιακά γλυκά. Παγωτά.

Γαλακτοκομικά προϊόντα, αλλαντικά, τυποποιημένο μέλι, ζαχαρώδη προϊόντα που διατηρούνται εκτός

ψυγείου, είδη σφολιάτας και παρασκευάσματα ζύμης.

2)Άνθη, καλλωπιστικά φυτά, αρωματικά και φαρμακευτικά φυτά και κηπευτικό χώμα που δεν έχει υποστεί

βιομηχανική επεξεργασία.

Πολλαπλασιαστικό υλικό καλλιεργούμενων φυτικών ειδών, όπως φυτώρια κηπευτικών, δενδρύλλια οπωροφόρων και φυτά αμπέλου.

Γλάστρες, είδη κηπουρικής και άλλα βιομηχανικά είδη κηπουρικής και ανθοκομίας.

3)Βιομηχανικά είδη πλην ηλεκτροδοτούμενων ηλεκτρικών ειδών και παιχνιδιών, όπως είδη ένδυσης νεωτερισμών, κοσμήματα που δεν φέρουν πολύτιμους λίθους ή χρυσά ή αργυρά μέρη (faux bijoux), λευκά είδη, ψιλικά, είδη υπόδησης, δερμάτινα είδη (τσάντες, ζώνες, πορτοφόλια), αυτόνομα ηλεκτρικά είδη που δεν έχουν δυνατότητα σύνδεσης στο δίκτυο ηλεκτρικού ρεύματος, εκκλησιαστικά είδη, είδη ατομικής καθαριότητας ή οικιακής χρήσεως, μέσα συσκευασίας, είδη υαλοπωλείου, πλαστικά με το μέτρο και άλλα είδη χαρτιού.

Είδη λαϊκής τέχνης και χειροποίητα παραδοσιακά αντικείμενα.

Είδη δώρων και διακόσμησης.

Παιχνίδια. Βιβλία. Τεχνητά και αποξηραμένα άνθη.

Ηλεκτρονικά. Εργαλεία.

Αξεσουάρ ζώων συντροφιάς

4)Μπορούν να παρέχονται πρόχειρα έτοιμα γεύματα από καντίνα ή φορητή εγκατάσταση έψησης (λουκουμάδες, μαλλί της γριάς, καλαμπόκι κ.λ.π.) χωρίς την δυνατότητα ανάπτυξης τραπεζοκαθισμάτων, τηρουμένων των κανόνων της εκάστοτε Υγειονομικής Διάταξης του Υπουργείου Υγείας.

Το τέλος είναι 13 ευρώ ανά τετραγωνικό μέτρο ημερησίως και θα πρέπει να καταβληθεί στον τραπεζικό λογαριασμό του Δήμου πριν την έκδοση της οριστικής απόφασης των συμμετεχόντων.

**Ο Αντιδήμαρχος Διοικητικής Διεύθυνσης**

**Νικόλαος Σπυρόπουλος**